Το νέο πρόγραμμα ξεκινά στις αρχές Φεβρουαρίου από την Εταιρεία Διανομής Αερίου Αττικής (ΕΔΑ Αττικής) το οποίο θα επιδοτεί μέρος του συνολικού κόστους της εσωτερικής εγκατάστασης φυσικού αερίου για τις κεντρικές ή τις αυτόνομες θερμάνσεις ενεργών κατοικιών.
Η επιδότηση θα κυμαίνεται από 400 ευρώ έως και 3.000 ευρώ και θα ισχύει για νέες συμβάσεις σύνδεσης φυσικού αερίου για κεντρική ή αυτόνομη θέρμανση σε κατοικίες που βρίσκονται επί του δικτύου φυσικού αερίου χαμηλής πίεσης. Σύμφωνα με τις εκτιμήσεις της ΕΔΑ Αττικής, ο προϋπολογισμός του νέου προγράμματος αναμένεται να ωφελήσει περίπου 2.400 με 2.500 νοικοκυριά. Οι λεπτομέρειες για τις διαδικασίες συμμετοχής στο πρόγραμμα, τους δικαιούχους καταναλωτές και τις επιλέξιμες κατοικίες αναμένεται να δημοσιευθούν το επόμενο διάστημα.